ผิวเบาสบาย ริมฝีปากแลดูอวบอิ่ม นี่แหละคีย์แต่งหน้าสำหรับซัมเมอร์ที่สาวๆ ต้องรู้
ซัมเมอร์ใกล้เข้ามาก็ได้เวลาที่สาวๆ จะต้องอัปเดตเทรนด์แต่งหน้าสำหรับซัมเมอร์นี้กันแล้ว คราวนี้ THE STANDARD ได้สอบถามเทรนด์ต่างๆ จากปากของเมกอัพอาร์ทิสต์ ธีร์-สุภชัช ทวีสิน National Makeup Artist เครื่องสำอาง Yves Saint Laurent Beaute ประเทศไทย เพื่อมาแชร์คีย์แต่งหน้าสำหรับซัมเมอร์ที่สาวๆ ต้องรู้เทรนด์แต่งหน้าที่เหมาะกับซัมเมอร์บ้านเราผมว่าเทรนด์แต่งหน้าซัมเมอร์ปีนี้ควรเน้นไปที่ความสบาย แต่งได้ง่าย สวย และมีความแกลมแอนด์โกลวตามสไตล์ของซัมเมอร์ อย่างเทรนด์ลิปสติกช่วงนี้ก็จะเป็นเทคนิคการทาแบบ full lip คือทาเต็มริมฝีปากให้แลดูอวบอิ่มเข้าไว้ เนื้อลิปต้องมีความโกลว และทาแล้วต้องสบายริมฝีปาก ส่วนอื่นๆ ที่จะเพิ่มความน่าสนใจคือการเล่นกับแสงหรือประกายของชิมเมอร์ โทนสีแบบไหนที่เหมาะกับซัมเมอร์มากที่สุดซัมเมอร์นี้เหมาะกับการใช้เมกอัพในโทนสีอ่อน อยากให้เพิ่มความน่าสนใจด้วยประกายของชิมเมอร์หรือกลิตเตอร์เข้าไปด้วย ซึ่งเป็นเท็กซ์เจอร์ที่ทำให้การแต่งหน้าลุคซัมเมอร์ดูสนุกขึ้น เช่น เติมชิมเมอร์เบาๆ ที่เปลือกตาตอนกลางวัน พอกลางคืนอาจปรับลุคให้ดูเปล่งประกายมากขึ้นด้วยกลิตเตอร์ที่เล่นกับแสงให้ดูวิบวับมีชีวิตชีวาสาวไทยส่วนใหญ่เผชิญปัญหาด้านการเตรียมผิวช่วงซัมเมอร์ จะแนะนำอย่างไรผมแนะนำว่าให้เราเลือกใช้ในสิ่งที่เราชอบเป็นหลัก อย่างการใช้รองพื้น บางคนให้ความสำคัญกับการเลือกใช้ตามสภาพผิวเท่านั้น แต่จริงๆ แล้วเราเลือกตามความชอบเราได้นะ อย่างยกตัวอย่างเช่น บางคนมีผิวผสมหรือผิวค่อนข้างมัน ตามหลักอาจเหมาะกับรองพื้นเนื้อแมตต์ แต่เป็นคนชอบรองพื้นสูตรโกลวให้ผิวดูสุขภาพดี ซึ่งก็ไม่ผิด ผมมักจะบอกสาวๆ เสมอว่าให้เลือกใช้ในสิ่งที่คุณอยากใช้ ดังนั้นซัมเมอร์นี้คุณใช้ได้หมด เพียงแต่คุณต้องมีเทคนิคบางอย่างมาแก้ปัญหาที่อาจเกิดขึ้น เมื่อคุณมีผิวมันแต่เลือกแต่งผิวโกลวเพราะชอบ ประเด็นคือคุณจะทำอย่างไรให้ความโกลวนั้นไม่ดูมันเยิ้มระหว่างวัน ทิปส์ที่ผมแนะนำคือให้ผสมรองพื้นเนื้อแมตต์ลงไปในรองพื้นเนื้อโกลวแบบที่ชอบก็จะช่วยได้ครับ ผู้หญิงจึงควรมีรองพื้นทุกๆ เท็กซ์เจอร์ เพื่อให้เราสามารถผสมผสานและเล่นกับการแต่งผิวได้ตามใจชอบได้เทคนิคการทัชอัประหว่างวันเพื่อแก้ปัญหาเมกอัพไหลเยิ้มกฎง่ายๆ ในการทัชอัประหว่างวัน อันดับแรกเราต้องเริ่มต้นตั้งแต่การเลือกผลิตภัณฑ์ที่ใช้แต่งหน้าตอนเช้า ต้องแน่ใจว่าเนื้อผลิตภัณฑ์สามารถลงผลิตภัณฑ์อย่างอื่น on top ได้อีก สมมติเป็นรองพื้นก็ต้องใช้รองพื้นที่เนื้อเบาบาง ไม่หนักจนเกินไป เช่น รองพื้นเนื้อแป้งจะดูหนา และดูแห้งเมื่อเวลาผ่านไป ทำให้การลงทัชอัปภายหลังทำได้ยากกว่า เพราะเวลาลงอะไรทับไปมันจะเป็นคราบง่ายมาก ดังนั้นควรเลือกเนื้อเบาๆ ไว้ก่อน กฎอย่างที่สองก็คือ เลือกผลิตภัณฑ์ที่จะใช้ทัชอัปให้เข้ากับผิวของเรา ถ้าผิวแห้ง ไม่ควรใช้แป้งคอมแพ็กต์หรือแป้งทูเวย์มาใช้ทัชอัประหว่างวัน เพราะแป้งเหล่านี้จะดูดความชื้นออกไปจากผิว ยิ่งทำให้หน้าแห้ง เป็นคราบง่าย สาวผิวแห้งจึงเหมาะกับการทัชอัปด้วยคุชชัน ส่วนสาวผิวมันก็ไม่แนะนำคุชชันที่มีความโกลวมากเกินไป ถ้าคุณชอบใช้คุชชันก็ควรจะเป็นเนื้อแมตต์ จะทัชอัปผิวได้ดีกว่า เทรนด์แต่งตาซัมเมอร์แบบไหนที่เข้ากับคนไทย ซัมเมอร์จะไม่เน้นการแต่งตาอะไรมากมาย เมืองไทยเป็นเมืองร้อน เหมาะกับเทรนด์ง่ายๆ แต่งแล้วดูสบายตาดีกว่า อาจจะใช้สีอายแชโดว์แค่เบาๆ ในโทนสีอ่อนๆ มีการเล่นกับความเปล่งประกายของชิมเมอร์ ปัดขนตาให้สวยๆ ก็พอแล้ว ส่วนอายไลเนอร์จำเป็นไหม ผมว่าไม่ใช่สิ่งที่จำเป็นสำหรับซัมเมอร์นี้ เพราะเทรนด์เผยผิวที่ดูเบาสบาย สุขภาพดี ริมฝีปากอวบอิ่มเป็นลุคที่สวยเตะตามากกว่า A post shared by (@yslbeauty) on สีลิปสติกที่ใช้กับซัมเมอร์นี้เป็นอย่างไร อย่างที่บอกว่าเทรนด์ลิปสติกช่วงนี้ที่มาแรง คือเทคนิคการทาแบบ full lip จะทำให้ริมฝีปากดูอวบอิ่ม ซึ่งลิปสติกที่ผมคิดว่าเข้ากับหน้าร้อนหรือซัมเมอร์เมืองไทยคือ ลิปสติกรุ่นใหม่ Volupté Plump-In-Colour จาก YSL ที่เพิ่งเปิดตัวไป สิ่งที่แตกต่างจากลิปรุ่นอื่นๆ คือเนื้อลิปมีความเย็นแบบ Cooling Effect เวลาทาบนปากจะรู้สึกเลยว่ามีความเย็น ซึ่งความเย็นนี้จะคงอยู่ราวๆ 1 ชั่วโมง อีกหนึ่งจุดเด่นของลิปรุ่นนี้คือมีสารที่ช่วย plump up ริมฝีปาก ช่วยให้ริมฝีปากดูอวบอิ่มเติมเต็มจนรู้สึกได้ ภาพ:พิสูจน์อักษร: 
ธีร์-สุภชัช ทวีสิน National Makeup Artist เครื่องสำอาง Yves Saint Laurent Beaute มาแชร์เทคนิคแต่งหน้าในเทรนด์ผิวเบาสบาย ริมฝีปากอวบอิ่มเหมาะกับซัมเมอร์เมืองไทย